**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS MIESTO DARNAUS JUDUMO PLANO PATVIRTINIMO**

2018 m. gruodžio 20 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Darnaus judumo mieste planų rengimo gairių, patvirtintų Lietuvos Respublikos susisiekimo ministro 2015 m. kovo 13 d. įsakymu Nr. 3-108(1,5 E) „Dėl Darnaus judumo mieste planų rengimo gairių patvirtinimo“, 34 punktu, Plungės rajono savivaldybės taryba n u s p r e n d ž i a :

Patvirtinti Plungės miesto darnaus judumo planą (pridedama).

Savivaldybės meras

SUDERINTA:

Administracijos direktorius G. Bagužis

Strateginio planavimo ir investicijų skyriaus vedėja Ž. Piepalienė

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Vietos ūkio skyriaus vedėjas M. Čiuželis

Architektūros ir teritorijų planavimo skyriaus vedėjas T. Jocys

Sprendimą rengė Strateginio planavimo ir investicijų skyriaus vyr. specialistė Agnė Stankūnienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS MIESTO DARNAUS JUDUMO PLANO PATVIRTINIMO**“

2018 m. gruodžio 3 d.

Plungė

1. **Parengto teisės akto projekto tikslai.**

Šio sprendimo tikslas – patvirtinti Plungės miesto darnaus judumo planą.

1. **Teisės akto projekto esmė**, **rengimo priežastys ir motyvai.**

Projekto esmė.

Vadovaujantis Darnaus judumo mieste planų rengimo gairėmis, patvirtintomis Lietuvos Respublikos susisiekimo ministro 2015 m. kovo 13 d. įsakymu Nr. 3-108 (1.5E) „Dėl Darnaus judumo mieste planų rengimo gairių patvirtinimo“, buvo rengiamas Plungės miesto darnaus judumo planas. Darnaus judumo mieste planas – tai Plungės rajono savivaldybės teritorijos bendrojo plano sprendinius papildantis ir detalizuojantis strateginio planavimo dokumentas, kuris buvo rengiamas patvirtintų teritorijų planavimo dokumentų ir Savivaldybės strateginių planų pagrindu, siekiant atlikti visapusišką transporto ir žmonių keliavimo įpročių analizę mieste, užtikrinti darnaus judumo mieste ir priemiestyje variantų kūrimą, geresnę gyvenimo kokybę mieste ir jo prieigose ir susisiekimą visomis transporto priemonėmis ar pėsčiomis, prioritetą teikiant viešajam keleiviniam ir bevarikliam ar aplinką mažai teršiančiam transportui.

LR susisiekimo ministerijos sudaryta komisija 2016 m. birželio 8 d. protokoliniu sprendimu Nr. 100-6-238 pritarė Plungės miesto darnaus judumo plano techninei užduočiai. Plungės rajono savivaldybės tarybos 2015 m. liepos 30 d. sprendimu Nr. T1-219 „Dėl pritarimo rengti Plungės miesto darnaus judumo planą ir lėšų skyrimo“ (2016 m. birželio 30 d. sprendimo Nr. T1-185 redakcija) bei 2016 m. birželio 30 d. sprendimu Nr. T1-171 „Dėl Plungės miesto darnaus judumo plano komiteto bei jo veiklos nuostatų patvirtinimo“ buvo pritarta rengti Plungės miesto darnaus judumo planą, patvirtinta Plungės miesto darnaus judumo komiteto sudėtis ir jos veiklos nuostatai.

Pagrindiniai Darnaus judumo plano parengimo tikslai buvo:

1. Įvertinti miesto pagrindinius visų susisiekimo sistemos naudotojų judumo poreikius.

2. Subalansuotai išnaudoti miesto erdvę, esamą susisiekimo komunikacijų infrastruktūrą pritaikant viešajam keleiviniam transportui, pėstiesiems ir dviratininkams, vystyti integruojant skirtingus susisiekimo būdus.

3. Siekti, kad plane pateikti sprendiniai atitiktų darnaus vystymo, ekonominio gyvybingumo, socialinės lygybės, sveikatos ir aplinkos kokybės poreikių suderinamumo reikalavimus.

4. Didinti eismo saugą ir užtikrinti visų susisiekimo sistemos naudotojų saugumą.

5. Gerinti gyvenimo kokybę ir visuomenės sveikatą, mažinti oro užterštumą, triukšmą, šilumos efektą sukeliančių dujų išmetimą ir energijos vartojimą.

6. Įgyvendinti Baltosios knygos rekomendacijas miestų transporto srityje.

Rengiant Plungės miesto darnaus judumo planą, buvo atlikta esamos judumo situacijos Plungės mieste analizė, atlikta teminių dalių analizė, pateikti judumo mieste iki 2030 metų variantai, parengtas veiksmų planas iki 2020 metų su galimais sprendiniais ir rekomendacijomis.

Darnaus judumo plano rengėjas kiekvieną plano dalį derindavo ir pristatydavo komitetui, kuris protokoliniais sprendimais pritardavo kiekvienai parengtai plano daliai. Buvo surengtas pristatomasis posėdis, kurio metu plano rengėjai pristatė Plungės miesto darnaus judumo planą. Patikslintas Plungės miesto darnaus judumo planas buvo išsiųstas į LR susisiekimo ministeriją derinti ir pristatytas Darnaus judumo mieste planų komisijai, kuri buvo sudaryta iš Susisiekimo, Aplinkos ir Sveikatos apsaugos ministerijų, taip pat Lietuvos savivaldybių asociacijos, Lietuvos automobilių kelių direkcijos prie Susisiekimo ministerijos, Neįgaliųjų reikalų tarybos prie Socialinės apsaugos ir darbo ministerijos bei Lietuvos dviratininkų bendrijos atstovų. Komisija protokoliniu sprendimu pritarė Plungės miesto darnaus judumo planui.

1. **Lėšų poreikis (jeigu teisės aktui įgyvendinti reikalingos lėšos).**

Lėšų poreikis nenumatytas.

1. **Laukiami rezultatai.**

Patvirtinus Plungės rajono savivaldybės tarybos sprendimą, bus pradėtas įgyvendinti Plungės miesto darnaus judumo planas etapais.

**5. Kita svarbi informacija**

(gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos ateityje efektyviai įsisavinti skiriamą Europos Sąjungos ir valstybės paramą* | *-* |
| *Finansams* | *-* | *-* |
| *Socialinei aplinkai* | *Įgyvendinus numatytas priemones, bus sudarytos sąlygos laisviau judėti negalią turintiems žmonėms.* |  |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *Įgyvendinus numatytas priemones, bus mažinama aplinkos tarša.* | *-* |
| *Administracinei naštai* | *-* | *-* |
| *Regiono plėtrai* | *-* | *-* |
| *Kitoms sritims, asmenims ar jų grupėms* | *-* | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Sprendimą rengė Strateginio planavimo Agnė Stankūnienė

ir investicijų skyriaus vyr. specialistė